વૈશ્વિક બજારમાં ક્રૂડના ભાવમાં તોફાની તેજી જોવા મળી રહી છે. ક્રૂડ ૮૦ ડોલરની સપાટીને પાર થઇ ગયું છે, જોકે સરકારી ઓઇલ કંપનીઓએ કર્ણાટક વિધાનસભાની ચૂંટણીના પગલે પેટ્રોલ-ડીઝલનો ભાવવધારો અટકાવ્યો હતો. રૂપિયાની નરમાઇના પગલે ક્રૂડની ખરીદ પડતર ઊંચી આવતાં તથા ઓઇલ કંપનીઓને ઊંચા ભાવના પગલે મોટું આર્થિક નુકસાન જવાની ભીતિએ ઓઇલ એન્ડ ગેસ કંપનીના શેરમાં ઘટાડાની ચાલ જોવા મળી રહી છે.